આ સ્લમવાસીઓ અમારી સોસાયટીના મેઇન ગેટને રોકીને બેઠા છે એમ જણાવતાં આ સોસાયટીના રહેવાસીઓએ કહ્યું હતું કે ‘અમારી અવરજવર સંપૂર્ણ બંધ જેવી જ છે. તેમના ફુટપાથ પરના વસવાટને કારણે ગંદકી, ટ્રાફિક જૅમ, રોડ બંધ જેવી અનેક સમસ્યાઓ અમારે વેઠવી પડે છે. આ તરફ કોઈ રાજનેતાઓ ફરકતા પણ નથી. આ સ્લમવાસીઓના પુનર્વસન માટે રોજ એક નવી અફવા આવે છે. પહેલાં તો એવી અફવા હતી કે તેમને કોઈ પણ સંજોગોમાં બે-ચાર દિવસમાં કોહીનૂરમાં પુનર્વસન કરાવવામાં આવશે.’